ପୁଣି ମଦ ପାଇଁ ତାତିଲେ ମହିଳା, ପୋଲିସ ଆଗରେ ଭାଙ୍ଗିଲେ ମଦ ଦୋକାନ ! ଦେଖନ୍ତୁ ଭିଡିଓ...\nପୁଣି ମଦ ପାଇଁ ତାତିଲେ ମହିଳା, ପୋଲିସ ଆଗରେ ଭାଙ୍ଗିଲେ ମଦ ଦୋକାନ ! ଦେଖନ୍ତୁ ଭିଡିଓ...\nWed, Nov 13 | 6:57 p.m.\nକେନ୍ଦ୍ରାପଡ଼ାଃ ପୁଣି ମଦ ପାଇଁ ତାତିଲେ ମହିଳା । ମଦ ଦୋକାନ ଭାଙ୍ଗିଲେ, ବୋତଲ ଫୋପାଡ଼ିଲେ ଆଉ ପେଟି ପେଟି ମଦ ଚୁରମାର କରିଦେଲେ । ଏଭଳି ଘଟଣା ଦେଖିବାକୁ ମିଳିଛି କେନ୍ଦ୍ରାପଡ଼ା ସଦର ଥାନା ଅନ୍ତର୍ଗତ ନାଗେଶ୍ୱରପୁରରେ । ଦୀର୍ଘଦିନ ଧରି ଏଠାରେ ଦେଶୀ ମଦ ଦୋକାନ ବନ୍ଦ କରିବା ପାଇଁ ଅଭିଯୋଗ କରିଆସୁଥିଲେ ଗ୍ରାମର ମହିଳା । ଏହାକୁ ପ୍ରଶାସନ ବନ୍ଦ ନକରିବାରୁ ଆଜି ଶତାଧିକ ମହିଳା ଏପରି ପଦକ୍ଷେପ ନେଇଛନ୍ତି । ମହିଳାମାନେ, ପ୍ରଶାସନ ବିରୋଧରେ ଏତେ ତାତିଛନ୍ତି ଯେ ପୋଲିସ ସମ୍ମୁଖରେ ଦେକାନ ଭାଙ୍ଗିଛନ୍ତି । ଏଠାରେ ଥିବା ମଦ ଦୋକାନଟି ସରକାରୀ ଆଇନକୁ ସମ୍ପୂର୍ଣ୍ଣ ଉଲଘଂନ କରୁଛି । ଏନେଇ ଅନେକ ସମୟରେ ଏଠାକାର ମହିଳାମାନେ ଜିଲ୍ଲାପାଳଙ୍କୁ ଭେଟି ଦାବିପତ୍ର ଦେବା ସହ ବାରମ୍ବାର ରାସ୍ତାରୋକ ମଧ୍ୟ କରିଥିଲେ । କିନ୍ତୁ ପ୍ରଶାସନ ସେମାନଙ୍କ କଥାକୁ କର୍ଣ୍ଣପାତ କରିନଥିଲା । ଯାହାକୁ ନେଇ ଆଜି ବାଧ୍ୟ ହୋଇ ମହିଳାମାନେ ଆନ୍ଦୋଳନାତ୍ମକ ପନ୍ଥା ଅବଲମ୍ବନ କରି ଦୋକାନର ତାଲାକୁ ଭାଙ୍ଗି ଶହଶହ ବୋତଲ ଭାଙ୍ଗିବା ସହ ମଦ ଦୋକାନ ଆଗରେ ବିକ୍ଷୋଭ କରିଛନ୍ତି । ଘଟଣାସ୍ଥଳରେ ସଦର ପୋଲିସ ପହଞ୍ଚି ପରିସ୍ଥିତିକୁ ନିୟନ୍ତ୍ରଣ କରିବା ପାଇଁ ଚେଷ୍ଟା କରୁଥିଲେ ମଧ୍ୟ ମହିଳାମାନେ ନିଜ ଜିଦରେ ଅଟଳ ରହିଛନ୍ତି ।
